Καλοκαιρινά ρεβύθια σαν χωριάτικη σαλάτα
Χωριάτικη αλλιώς... με ρεβύθια. Δοκιμάστε την και θα μείνετε έκπληκτοι με το πώς δένουν οι γεύσεις των φρέσκων λαχανικών.
400 γρ. ρεβύθια, μουλιασμένα σε νερό από το προηγούμενο βράδυ και στραγγισμένα, 1 κρεμμύδι, καθαρισμένο, 1 μέτριο καρότο, καθαρισμένο, 1 φύλλο δάφνης, 1 πιπεριά κέρατο, σε μέτρια καρέ, 1 ξερό κρεμμύδι, σε ψιλά καρέ, 1 αγγούρι καθαρισμένο και κομμένο σε μικρούς κύβους, 20 τοματίνια, κομμένα στη μέση, τα φύλλα από 1/2 μάτσο μαϊντανό, ψιλοκομμένα, 150 γρ. φέτα, θρυμματισμένη, 100 ml ελαιόλαδο, 30 ml χυμός λεμονιού, αλάτι και φρεσκοτριμμένο πιπέρι
Σε μια βαθιά κατσαρόλα ρίχνουμε τα ρεβύθια, το κρεμμύδι, το καρότο και τη δάφνη και νερό τόσο ώστε να τα υπερκαλύπτει κατά 5 εκ. και βράζουμε σε μέτρια φωτιά για περίπου 1 ώρα ή μέχρι να μαλακώσουν, χωρίς όμως να λιώσουν.Τα στραγγίζουμε και αφαιρούμε το κρεμμύδι, το καρότο και τη δάφνη. Αφήνουμε για λίγο να κρυώσουν.Ρίχνουμε τα ρεβύθια σε βαθύ μπολ σερβιρίσματος και προσθέτουμε όλα τα υλικά της σαλάτας.Αλατοπιπερώνουμε, περιχύνουμε με το ελαιόλαδο και το χυμό λεμονιού και σερβίρουμε.
Ντομάτα,Ρεβύθια